Obec Dedina Mládeže

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. 3/2015**

**o dani z nehnuteľností**

*Návrh VZN: vyvesený na úradnej tabuli obce dňa : 13.11.2015*

*zverejnený na internetovej adrese obce dňa : 13.11.2015*

*Lehota na predloženie pripomienok k návrhu VZN do(včítane): 25.11.2015*

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa -*

*Vyhodnotenie pripomienok k návrhu VZN doručené poslancom dňa -*

*VZN schválené Obecným zastupiteľstvom v Dedine Mládeže dňa 07.12.2015*

*pod č. Uznesenia: 47/2015 bod B/1*

*VZN vyvesené na úradnej tabuli obce Dedina Mládeže dňa : 08.12.2015*

*VZN nadobúda účinnosť dňom 01.01.2016*

Mgr. Ing. Gabriela Gönczölová, v. r.

starostka obce

Obec Dedina Mládeže v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 5,  6 a 7, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 17a, § 98, § 98b ods. 5, § 99e ods. 9 a § 103 ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**u s t a n o v u j e**

**Čl.1**

**Základné ustanovenie**

1. Obecné zastupiteľstvo v Dedine Mládeže podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“) **z a v á d z a  s účinnosťou od 1. januára 2016** **daň z nehnuteľností**.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Dedina Mládeže v zdaňovacích obdobiach **od roku 2016**.

**DAŇ Z POZEMKOV**

**Čl.2**

**Sadzba dane z pozemkov**

1. Správca dane určuje na území obce Dedina Mládeže pre pozemky uvedené v § 6 ods. 1 písm. a) a d) zákona o miestnych daniach ročnú sadzbu dane z pozemkov nasledovne:

a) orná pôda, chmeľnice, vinice, ovocné sady, trvalé trávnaté porasty **0,45 %,**

b) lesné pozemky, na ktorých sú hospodárske lesy, rybníky s chovom rýb a ostatné

hospodársky využívané vodné plochy **0,55 %,**

2. Správca dane určuje **na území obce** Dedina Mládeže **pre pozemky uvedené v § 6 ods. 1 písm. b) c) a e) zákona o miestnych daniach** ročnú sadzbu dane z pozemkov nasledovne:

a) záhrady **0,55 %,**

b) zastavané plochy a nádvoria, ostatné plochy **0,55 %,**

c) stavebné pozemky **0,55** **%.**

**DAŇ ZO STAVIEB**

**Čl.3**

**Sadzba dane zo stavieb**

1. Správca dane určuje pre stavby na území obce Dedina Mládeže ročnú sadzbu dane zo stavieb za každý aj začatý m2 zastavanej plochy nasledovne:

**a) 0,055 €** za stavby na bývanie a drobné stavby, ktoré majú doplnkovú funkciu

pre hlavnú stavbu,

**b) 0,075 €** za stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej produkcie

vrátane stavieb na vlastnú administratívu,

**c) 0,350 €** za chaty a stavby na individuálnu rekreáciu,

**d) 0,210 €** za samostatne stojace garáže,

**e) 0,350 €** za priemyselné stavby, stavby slúžiace energetike, stavby slúžiace

stavebníctvu, stavby využívané na skladovanie vlastnej produkcie vrátane stavieb

na vlastnú administratívu,

**f) 0,510 €** za stavby na ostatné podnikanie a na zárobkovú činnosť, skladovanie

a administratívu súvisiacu s ostatným podnikaním a zárobkovou činnosťou,

**g) 0,210 €** za ostatné stavby neuvedené v písmenách a) až f).

2. Správca dane určuje pri viacpodlažných stavbách pre všetky druhy stavieb príplatok

za podlažie **0,05 €** za každé ďalšie podlažie okrem prvého nadzemného podlažia.

**Čl.4**

**Oslobodenie od dane a zníženie dane**

1. Správca dane od dane z pozemkov oslobodzuje:

a) pozemky, na ktorých sú cintoríny, kolumbária, urnové háje a rozptylové lúky.

2. Správca dane poskytuje zníženie dane zo stavieb vo výške:

a) 30 % z daňovej povinnosti na stavby na bývanie vo vlastníctve fyzických osôb

v hmotnej núdzi, fyzických osôb starších ako **65 rokov,** držiteľov preukazu fyzickej

osoby s ťažkým zdravotným postihnutím, ako aj prevažne alebo úplne bezvládnych

fyzických osôb, ktoré slúžia na ich trvalé bývanie.

**Čl.5**

**Suma dane**, **ktorú správca dane nevyrubí**

Správca dane ustanovuje, že daň najviac v úhrne do sumy **5,-€** nebude vyrubovať.

**Čl.6**

**Záverečné ustanovenie**

1. Obecné zastupiteľstvo obce Dedina Mládeže sa na tomto všeobecne záväznom nariadení o dani z nehnuteľností č.3/2015 uznieslo na 8. zasadnutí Obecného zastupiteľstva Dedina Mládeže dňa 07.12.2015, uznesenie č. 47/2015 bod B/1.

2. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností č. 4/2012 zo dňa 12.12.2012.

**Čl.7**

**Účinnosť**

Toto nariadenie nadobúda účinnosť 1. januára 2016.

Mgr. Ing. Gabriela Gönczölová, v. r.

starostka obce